**J E G Y Z Ő K Ö N Y V**

**474.**

**Készült:** Vásárosnamény Város Képviselő-testületének a **2015. november 24-én** Városháza Nagytermében megtartott **közmeghallgatásról**.

**Jelen vannak:** Filep Sándor polgármester

Dr. Balázsy Erzsébet alpolgármester

Adorján Béla

Biró Éva

Csobolya Attila

Jüttner Csaba

Nagy Miklós

Szalainé Bíró Katalin

Szucsányiné Magocsa Edit

képviselők

**Meghívottak:** Dr. Szilágyi Péter, jegyző

Feketéné dr. Lázár Emese, aljegyző

Kapdos Gábor Városi rendőrkapitány

Koncz Edina Humán Szolgáltató K.vezetője

Hegedűs Antal Városfejlesztési Biz.tagja

Jegyzőkönyvvezető: Czomba Katalin

**A lakosság részéről:** 4 fő (a mellékelt jelenléti ív szerint)

**FILEP SÁNDOR:** (polgármester) A határozatképesség megállapítása után köszöntötte a városlakókat és az ülést megnyitotta.

Mind három településrészen elmondta, hogy az internet, facebook, e-mailban mindenki megtalálja őket, nagyon sok a jelzés az információ, egyik napirendi pont kapcsán ki is tért erre, ugyanakkor működik a „Beszéljünk róla” című műsor is, itt bővebben megtudhatják a városlakók azokat a dolgokat, amelyekről esetleg testületi ülésen kerül szó. Meglepődött azon, hogy mennyien nézik ezt a műsort, nyomon követik a Beregi Hírek oldalait, ahonnan nagyon sok ember tud tájékozódni a térségről, Vásárosnaményról. Éppen ezért bátorítaná azokat akik eljöttek a mostani közmeghallgatásra tegyék fel kérdéseiket, mondják el véleményüket.

**Kapdos Gábor** (városi rendőrkapitány) tisztelettel köszöntötte a Képviselő-testület tagjait és a közmeghallgatáson megjelenteket. Röviden ismertette a napokban megtartott Járási Közbiztonsági Fórumon elhangzottakat, melynek fő témája a Járás bűnügyi illetve közbiztonság helyzete, a lakosságot foglalkoztató problémák megosztása illetve megtárgyalása. Itt fő vonalakban vázolta a vásárosnaményi járás bűnügyi helyzetét, megállapította azt, hogy a 2016-os év októberig bezárva bűncselekményszámaik alakulása hasonlóan alakult mint a 2015 évi. A Járás illetékességi területén kb. 850 regisztrált bűncselekmény történt.

**-2-**

**475.**

A város illetékességi területén 260 volt a bűncselekmények száma, a bűncselekmények struktúrája a korábbi évekhez hasonlóan alakult 45%-a vagyonelleni bűncselekmények, a közbiztonsági-közrend elleni bűncselekmények pedig a fennmaradó százalékot. A kapitányság összenyomozásának eredményessége olyan 70% környékén alakul. Ő is elmondta, hogy a város forgalma a reggeli és a délutáni órákban igen bedugul, és arra próbálnak egy megoldást kitalálni, kidolgozása folyamatban van, és remélik, hogy a jövő év elejére egy forgalomgyorsító programot összehozni ami amivel azt szeretnék elérni, hogy a városban a forgalom és a parkolás élhetőbb legyen. Ha rendőrséggel kapcsolatos kérdés van akkor arra szívesen válaszol.

**ADORJÁN BÉLA (képviselő)** megköszönte a rendőrség munkáját, hisz a megyei kapitány úr beszámolójában kiemelkedő helyen van a vásárosnaményi kapitányság, további sikeres munkát kívánt. Lakossági jelzés érkezett hozzá, és most itt mindenkit biztosít a felől, és kapitány úr is megerősíti hogy neki személy szerint a vásárosnaményi kapitányságra semmilyen ráhatása nincs, nekik meg nincsen befogadó készségük arra, hogy bárki befolyásolja az ő tevékenységüket. Megjegyezte, hogy sok a kóbor kutya a városban ezzel valamit kezdeni kell.

**Dr. SZILÁGYI PÉTER** (jegyző) pontosítani szeretne nem minden kutya kóbor kutya, az utóbbi napokban sok bejelentés érkezett a kóbor kutyákkal kapcsolatosan, megkeresték a kutya gazdáit, felkeresték, írásban is, és sikerült megoldani ezeket az ügyeket.

**FILEP SÁNDOR** (polgármester) elmondta, hogy a kóbor kutyák valóban vannak, de a közmunkásaiknak nincs otthon kerítésük, és feljönnek velük és ezek kóborolnak itt egész nap. Az állatmenhely sajnos már kinőtte magát és befogadó képessége véges. Ők próbálnak emberségesek lenni, védik ezeket a kutyákat, volt arra is példa, hogy sok kutyát kivittek külföldre erről a menhelyről.

**SZÁSZI ILDIKÓ** (városlakó) elmondta, hogy 2010-ben az ő ötlete volt az állatmenhely létrejötte. Az állatotthon pályázat segítségével jött létre. Ő attól volt boldog ha a kutyák gazdára találtak, ingyen adták oda, nem kértek pénzt, mint a mostani állatotthon vezetője. Akkor ő megkérdezte az állatorvostól, hogy kötelességük-e az ideiglenesen ott tartott kóbor állatokat chippel ellátni. Még a mai napig keresik meg őt, panaszkodnak, hogy a menhelyen nem veszik fel a telefont nem fogadnak be állatot, folyamatosan telt ház van. Két és fél éve el kellett hagynia a székét, amiért ő keményen megdolgozott, és ő is úgy érzi magát mint egy „kóbor”, ő nagyon szerette ezt a munkát, és nem érzi azt, hogy a jelenlegi ott dolgozók olyan elhivatottan csinálják, sok panasz van. Neki telefonálnak, és ezt a teltházas dolgot úgy lehetne megszüntetni ha nem pénzért adnák ki a kutyákat.

**-3-**

**476.**

Továbbá megköszönte a jelenlévők megjelenését, és motivált mindenkit arra, hogy akinek ideje és kedve van vasárnaponként 17-órától a Szent István parkban vegyen részt egy közös ünneplésen.

Áldott Békés ünnepeket és Eredményben és Egészségben Gazdag Boldog Új Esztendőt Kívánt mindenkinek.

A közmeghallgatás 1645 órakor véget ért.

K. m. az 1. oldalon

**Filep Sándor Dr.Szilágyi Péter**

polgármester jegyző

Jegyzőkönyv hitelesítők:

**Szalainé Bíró Katalin Dr. Balázsy Erzsébet**

képviselő alpolgármester